laion/Wikipedia-Exotic huggingface dataset:
Eduard Vilde tänav (Rakvere)

Eduard Vilde tänav on tänav Rakveres, Südalinnas. Tänav on 444 meetrit pikk ja kulgeb Laiast tänavast ida suunas kuni Võidu tänavani, ristudes Laada tänavaga. Tänava idapoolne osa kandis varem nime Prii ja läänepoolne osa Väike-Põllu tänav. 1931. aastal anti tänavale Rakvere Vabadussõja mälestussamba autori skulptor Amandus Adamsoni nimi. 1950. aastal see nimi enam ei sobinud ja tänav sai Eduard Vilde nime. Eduard Vilde tänaval (endine Prii tänav) on sündinud graafik Hando Mugasto ja tema õde bibliograaf Helene Johani. Rakvere linna tänavate teenumbrid ja teepikkused Elektrooniline Riigi Teataja (vaadatud 13. märtsil 2017) Odette Kirss. "Jalutaja teejuht, Rakvere", Tallinn, Solnessi Arhitektuurikirjastus, 2007.
EELK Canberra kogudus

Canberra kogudus on EELK kogudus, mis tegutseb Austraalias Canberras. Kogudus asutati augustis 1954. Koguduse õpetaja on Meelis Rosma. http://www.folklore.ee/rl/fo/austraalia/rmt/EAI/kaldma.htm (vaadatud 15.03.2017) http://www.eestikirik.ee/eestlased-maakera-kuklapoolel/ (vaadatud 15.03.2017)
Higinio Morínigo

Higinio Morínigo Martínez [ihh'iinio mor'iinigo] (11. jaanuar 1897 – 27. jaanuar 1983) oli Paraguay president aastail 1940–1948. "Portal Guaraní - HIGINIO MORÍNIGO MARTÍNEZ" (kastiilia). Vaadatud 30.03.2015.{{cite web}}: CS1 hooldus: tundmatu keel (link)
Rain

Rain võib tähenda järgmist; Rain, eesnimi "Rain", The Beatlesi laul "Rain", Madonna laul "Rain", Mika laul "Rain", 2020. aastal linastunud Eesti mängufilm
Kutseõpe

Kutseõpe on õppimis-, õpetamis- ja korraldustegevuste kogum, mille eesmärk on kutsehariduse omandamise võimaldamine. Kutseõpe on reguleeritud Eestis kutseõppeasutuse seaduse ja kutseharidusstandardiga. Alates 2013. aastast on kutseõppe liigid tasemeõppes järgmised: 1) teise taseme kutseõpe 2) kolmanda taseme kutseõpe 3) neljanda taseme kutseõpe 4) viienda taseme kutseõpe. Nimetatud liigid lähtuvad kutseseaduses kehtestatud kvalifikatsiooniraamistiku tasemetest ning arvestatakse õpiväljundeid ja õppima asumise nõudeid. "Kutseõppeasutuse seadus". "Kutseharidusstandard". "Kutseseadus".
Holiday

Holiday, koht Floridas "Holiday", inglise kirjaniku Stanley Middletoni romaan "Holiday", America album "Holiday", Earth, Wind & Fire album "Holiday", Jennifer Paige'i album "Holiday", Roberta Flacki album "Holiday", Bee Geesi laul albumilt "Bee Gees' 1st" "Holiday", Green Day laul albumilt "American Idiot" "Holiday", Madonna laul albumilt "Madonna" "Holiday" (2014)
Küti tänav (Rakvere)

‹ Kaart ajutiselt peidetud (?) › Küti tänav on tänav Rakveres Kukeküla linnaosas. Tänava pikkus on 275 m. Põhja-lõunasuunaline tänav paikneb Jaama puiestee ja Tallinna tänava vahel ning ristub Sepa tänavaga. Küti (saksa keeles Schützenstraße; Jäger Str.; vene keeles Егерская ул.) on tänava algne nimi. Pärast Tallinna–Peterburi raudteeliini valmimist 1870. aastal hakkas ilmet omandama uus linnajagu linna põhjapiiri ehk Peterburi tänava (praegune Tallinna tänav) ja raudteejaama vahel. Põhitänav oli Vaksali tänav (praegune Võidu) ning sellega paralleelselt viisid raudtee suunas Malmi, Küti ja Kauba tänav. Seda kanti hakati kutsuma Kukekülaks. Kukeküla linnaosa on saanud nime 1870. aastal ehitatud Kuke kõrtsi (ukse kohal oli kukk), mis paiknes endise Vaksali tänava ja Kuke tänava nurgal. Eesti NSV ajal kandis tänav (Virumaa Töörahva Nõukogu Täitevkomitee aseesimehe ning ühtlasi VTRN TK administratiivosakonna juhataja ja Viru maakonna Punakaardi ülema) Leopold Linderi nime. Rakvere linna tänavate teenumbrid ja teepikkused Elektrooniline Riigi Teataja (vaadatud 13. märtsil 2017) Küti tn, http://www.eki.ee/, EKI KNAB: Eesti - Eesti Keele Instituut, Eesti kohanimed (vaadatud 23.10.2021) Odette Kirss. "Rakvere ajalugu", Tallinn, Kirjastus Tänapäev, 2003. LEOPOLD LINDER, Punane Täht : EKP Rakvere Rajoonikomitee ja Rakvere Rajooni RSN häälekandja, nr. 89, 30 juuli 1963 Odette Kirss, Tänavanimed vahetuvad aegade tuules, Virumaa Teataja, nr. 168, 3 september 2020
José Félix Estigarribia

José Félix Estigarribia Insaurralde (21. veebruar 1888 – 7. september 1940) oli Paraguay president aastail 1939–1940.
Robert Mills

Robert Laurence Mills (15. aprill 1927 Englewood, New Jersey – 27. oktoober 1999) oli ameerika füüsik. Ta oli 1995. aastast Ohio Osariigi Ülikooli emeriitprofessor. Tema peamised uurimisvaldkonnad olid kvantväljateooria, sulamite teooria ja paljude kehade teooria. Brookhaveni Riiklikus Laboratooriumis töötamise ajal 1954. aastal esitasid Chen Ning Yang ja Robert Mills tensorvõrrandi, mida praegu tuntakse Yangi-Millsi väljana. Maxwelli võrrandid on Yangi-Millsi teooria erijuht. Ta õppis aastatel 1944–1948 Columbia Ülikooli Columbia kolledžis. Magistrikraadi sai ta Cambridge'i Ülikoolist, doktorikraadi 1955. aastal Columbia Ülikoolist (doktoritöö juhendaja oli Norman Myles Kroll). Aastatel 1953–1955 töötas ta Brookhaveni Riiklikus Laboratooriumis teadurina. Pärast aastast järeldoktorina töötamist Süvauuringute Instituudis Princetonis, asus ta 1956. aastal tööle Ohio Osariigi Ülikooli (1962. aastast professor), kust ta 1995. aastal emeriteerus. 1980 – Rumfordi auhind (koos Chen Ning Yangiga) Robert L. Mills, 72. nytimes.com Remembering Robert Mills. books.google.ee
Łucka City

Łucka City on 120 m kõrgune pilvelõhkuja Poola pealinnas Varssavis Wola linnarajoonis aadressil Łucka tänav 13/15. Hoone projekteerisid Maria Berko-Haas ja Marek Sędzierski ja selle ehitas ettevõte J.W.Construction Holding S.A. aastatel 2000–2004. Hoones on kokku 342 korterit pindalaga alates 37 (ühetoalised) kuni 243 m² (kuuetoalised). Łucka City on Poola koledaim kõrghoone, mille ülemiste korruste akendest avaneb vaade Varssavile. Hoone oli kõrgeim elumaja Poolas enne Sea Towersi ehitamist Gdyniasse. Hoones on kolm maa-alust parkimiskorrust, järgmised viis maapealset korrust on büroode ja teeninduspunktide igapäevases kasutuses, ülejäänud 24 korrusel on eluruumid. Tornmaja on kaasaegse varustusega: järelevalve videokaamerad ja 6 kiirlifti, elanike kasutuses on bassein, jõu- e. spordisaal, samuti katuseterrass ja mitmeid vaateplatvormiga terrasse, majja sissepääs on mälukaardiga. Hoone lõunaseinaga külgneb büroohoone Prosta Tower, mille projekteeris Stefan Kuryłowicz. Łucka City, saidi pilvelõhkuja. (pl: Łucka City w serwisie Wiezowce.waw.pl.) Arhiveeritud Internet Archive'is (pl:zarchiwizowanym w Internet Archive). 11.august 2014. Loetud 16.3.2017. (poola keeles) Łucka City. Pilvelõhkuja kirjeldus portaalis Urbanity.pl. (pl: Opis wieżowca w portalu Urbanity.pl), Loetud 16.3.2017. (poola keeles) Łucka City. WebCite. (pl:Łucka City. WebCite. ), 27.august 2013. Loetud 16.3.2017. (poola keeles) Üks rikkalikuim arhitektuuripärand. (en: Architektoniczne dziedzictwo najbogatszych), Krukowska, Magdalena. 13.okt. 2015. Loetud 16.3.2017. (poola keeles) Pilvelõhkuja Łucka City portaalis Wyborcza.pl Warszawa. (pl: Wieżowce-s Łucka City. Wyborcza.pl Warszawa, 19.apr. 2006. Loetud 16.3.2017
Sepa tänav (Rakvere)

Sepa tänav on tänav Rakveres, Kukeküla linnaosas. See asub Rakvere Kukeküla linnaosas ja on pikkusega 456 meetrit. Ida–läänesuunaline tänav paikneb Võidu ja Kauba tänava vahel ning ristub Härma, Malmi ja Küti tänavaga. Tänav on paralleelne raudteega. Tänava algne nimi oli Sepapaja. Pärast Tallinna–Peterburi raudteeliini valmimist 1870. aastal hakkas ilmet omandama uus linnajagu linna põhjapiiri ehk Peterburi tänava (praeguse Tallinna tänava) ja Rakvere raudteejaama vahel. Põhitänav oli Vaksali tänav (praegune Võidu) ja sellega paralleelselt viisid raudtee suunas Malmi, Küti ja Kauba tänavad. Seda kanti hakati kutsuma Kukekülaks. Linnaosa on saanud nime 1870. aastal ehitatud Kuke kõrtsi (ukse kohal oli kukk) järgi, mis paiknes endise Vaksali tänava ja Kuke tänava nurgal. Praeguse nime Sepa sai tänav 20. sajandi algul. Rakvere linna tänavate teenumbrid ja teepikkused Elektrooniline Riigi Teataja (vaadatud 13. märtsil 2017) Odette Kirss, Tänavanimed vahetuvad aegade tuules, Virumaa Teataja, nr. 168, 3 september 2020 Odette Kirss. "Rakvere ajalugu", Tallinn, Kirjastus Tänapäev, 2003.
Yang Zhenning

Chen Ning Yang (hiina keeles Yáng Zhènníng‎‎; sündinud 1. oktoobril 1922 Hefeis Anhuis) on Hiina ja USA füüsik, Nobeli auhinna laureaat. Ta on 1998. aastast Pekingis asuva Tsinghua Ülikooli professor. Tema peamised uurimisvaldkonnad on statistiline mehaanika ja osakestefüüsika. USA-s Brookhaveni Riiklikus Laboratooriumis töötamise ajal 1954. aastal esitasid Chen Ning Yang ja Robert Mills tensorvõrrandi, mida praegu tuntakse Yangi-Millsi väljana. Maxwelli võrrandid on Yangi-Millsi teooria erijuht. Ta sai 1957. aastal koos Tsung Dao Leega Nobeli füüsikaauhinna paarsuse seaduse põhjaliku uurimise eest, mis viis tähtsate avastusteni osakestefüüsikas. Chen Ning Yang lõpetas 1942. aastal seoses jaapanlaste sissetungiga Hiinasse vahepeal Kunming Shisse evakueeritud Tsinghua Ülikooli bakalaureusekraadiga füüsikas. 1948. aastal pääses ta tööle USA Chicago Ülikooli Enrico Fermi uurimisgruppi. 1948. aastal kaitses ta Chicago Ülikoolis doktoritöö "On the Angular Distribution in Nuclear Reaction and Coincidence Measurements" (juhendaja Edward Teller). Aastatel 1955–1965 töötas ta füüsikaprofessorina USA-s: Süvauuringute Instituudis Princetonis ja 1965–1999 Stony Brooki Ülikoolis Brookhavenis. 1986. aastast on ta Hongkongi Hiina Ülikooli distingeeritud professor ja 1998. aastast ühtlasi Pekingis Tsinghua Ülikooli professor. 1958 – Princetoni Ülikooli audoktor 1980 – Rumfordi auhind (koos Robert Millsiga) 1986 – National Medal of Science 1988 – Oskar Kleini medal 1992 – Moskva Riikliku Ülikooli audoktor 1993 – Benjamin Franklini medal 1995 – Albert Einsteini medal 1997 – Hongkongi Hiina Ülikooli audoktor 1958 – Academia Sinica 1964 – Ameerika Filosoofiaselts 1965 – USA Rahvuslik Teaduste Akadeemia 1992 – Londoni Kuninglik Selts 1994 – Venemaa Teaduste Akadeemia 1997 – Paavstlik Teaduste Akadeemia 2017 – Hiina Teaduste Akadeemia Ta on valitud ka Jaapani Akadeemia välisliikmeks. 1964. aastal sai ta USA kodakondsuse. 2004. aastast elab ta alaliselt Hiinas. 2015. aastal loobus ta USA kodakondsusest, et saada Hiina kodakondsus. Chien-Shiung Wu Chen Ning Yang - Facts. nobelprize.org Chen Ning Yang [alaline kõdulink]. academicians.sinica.edu.tw Nobel laureate, Turing Award winner become Chinese citizens, join CAS. chinadaily.com.cn Professor Chen Ning Yang. archive.org Chen Ning Yang. insti.physics.sunysb.edu C.N. Yang's Home Page. phy.cuhk.edu.hk Chen Ning Yang – Biographical. nobelprize.org
Härma tänav

‹ Kaart ajutiselt peidetud (?) › Härma tänav on tänav Rakveres Kukeküla linnaosas. Tänav on 271 meetri pikkune. Põhja-lõunasuunaline tänav paikneb Jaama puiestee ja Kuke tänava vahel ning ristub Sepa tänavaga. Härma tänav on nime saanud 20. sajandil. Pärast Tallinna–Peterburi raudteeliini valmimist 1870. aastal hakkas ilmet omandama uus linnajagu linna põhjapiiri ehk Peterburi tänava (praeguse Tallinna tänava) ja raudteejaama vahel. Põhitänav oli Vaksali tänav (praegune Võidu) ja sellega paralleelselt viisid raudtee suunas Malmi, Küti ja Kauba tänav. Seda kanti hakati kutsuma Kukekülaks. Linnaosa on saanud nime 1870. aastal ehitatud Kuke kõrtsi (ukse kohal oli kukk) järgi, mis paiknes endise Vaksali tänava ja Kuke tänava nurgal. Rakvere linna tänavate teenumbrid ja teepikkused Elektrooniline Riigi Teataja (vaadatud 13. märtsil 2017) Odette Kirss. "Rakvere ajalugu", Tallinn, Kirjastus Tänapäev, 2003.
Malmi tänav (Rakvere)

Malmi tänav on tänav Rakveres. See asub Rakvere Kukeküla linnaosas ja on pikkusega 334 m. Põhja-lõunasuunaline tänav paikneb Jaama puiestee ja Tallinna tänava vahel ning ristub Sepa ja Kuke tänavaga. Malmi on tänava algne nimi. Pärast Tallinna–Peterburi raudteeliini valmimist 1870. aastal hakkas ilmet omandama uus linnajagu linna põhjapiiri ehk Peterburi tänava (praeguse Tallinna tänava) ja raudteejaama vahel. Põhitänav oli Vaksali tänav (praegune Võidu) ja sellega paralleelselt viisid raudtee suunas Malmi, Küti ja Kauba tänav. Seda kanti hakati kutsuma Kukekülaks. Linnaosa on saanud nime 1870. aastal ehitatud Kuke kõrtsi (ukse kohal oli kukk) järgi, mis paiknes endise Vaksali tänava ja Kuke tänava nurgal. Rakvere linna tänavate teenumbrid ja teepikkused Elektrooniline Riigi Teataja (vaadatud 13. märtsil 2017) Odette Kirss. "Rakvere ajalugu", Tallinn, Kirjastus Tänapäev, 2003.
Eusebio Ayala

Eusebio Ayala (14. august 1875 – 4. juuni 1942) oli Paraguay president aastail 1921–1923 ja 1932–1936. Tema teisel valitsusajal võitis Paraguay Chaco sõja Boliiviaga.
Šveitsi Eesti Selts

Šveitsi Eesti Selts on Šveitsis tegutsev Šveitsi eestlaste selts. Selts asutati 28. juunil 1953 Luzernis. Seltsi esimeheks valiti Vladimir Kukk, kes oli seltsi esimees kuni 1973. Aastast 2013 juhib seltsi Mirjam Loertscher. Seltsil on allorganisatsioon: Šveitsi Eesti Mänguring. Eestlased Šveitsis Eesti-Šveitsi suhted http://www.eestiselts.ch/meist/seltsi-ajaloost (vaadatud 15.03.2017) https://web.archive.org/web/20181214121324/http://eestiselts.ch/files/P%C3%B5hikiri.pdf (vaadatud 21.03.2017) Šveitsi Eesti Seltsi koduleht Šveitsi Eesti Mänguringist Eesti Instituudi kodulehel
Werner Birkenfeldt

Werner Birkenfeldt (või Verner Birkfeeldt, pseudonüümiga Verny) (sündis 22. augustil 1903 Tallinnas – ... 1942 Leningradi blokaadis) oli Eesti [8kunstnik]]. Werner Birkenfeldt sündis kinoteenija perekonnas, õppis 1924–1925 Tallinnas Poeglaste Gümnaasiumis ning siis 1927. aastal lühikest aega Riigi Kunsttööstuskoolis kivitrüki erialal koos Axel Rossmanniga. Autodidaktist kunstnik. Alates 1924. aastast joonistas ta ajalehe Esmaspäev jaoks fotosid ümber, samas kujundas ja illustreeris ka o/ü "Vaba Maa" väljaandeid. Werner kasutas Eesti ajakirjanduses esimesena oma ajalehekujundustes suuri tiitlijoonistusi ja fotomontaaži. 1930. aastatel kujunes temast väga tootlik kunstnik ajakirjandusgraafikas. Ta on kujundanud ajakirjale Kirilind kaaned (1939–1940), tegi fotomontaaže, kaanekujundusi ja karikatuure ajakirjale Huvitav Žurnaal, kaanekujundused ajakirjadele Lood Elust (1932), Majasõber (1932–1940), Maaomavalitsus (1931) ja Perekonnalehe Suvealbum (1938). 1928 KKSKV näitus Tallinnas Linda Ormesson. "Kalender-käsiraamat "Perenaine" 1934", Tallinn, A.R.T. Põllumajandusliit; Narva, M. Minis; (kaas: Werner Birkenfeldt), (1933) A. Süvalepp. "Bridshikursus" Tallinn, Vaba Maa, (1934) Karl Laas. "Eesti kergejõustik : 1910-1935" Tallinn, Vaba Maa; (kaas: Werner Birkenfeldt), (1935) Aleksandr Jakovlev. "Esimesed jäljed igavestel lumeväljadel : R. Amundseni elu ja töö", Tallinn, Vaba Maa, (kujundus: Werner Birkenfeldt), (1938) "Eesti biograafiline andmebaas ISIK". Originaali arhiivikoopia seisuga 17. märts 2017. Vaadatud 16. märtsil 2017. ESTER - Kalender-käsiraamat "Perenaine" 1934 ESTER - Bridshikursus ESTER - Eesti kergejõustik : 1910-1935
Sydney Eesti Selts

Sydney Eesti Selts on Austraalias Sydneys tegutsev Austraalia eestlasi ühendav selts. Selts on aastast 1949 välja andnud Austraalia eestlaste nädalalehte Meie Kodu. Seltsil on olnud oma koor (Sydney Eesti Seltsi Segakoor "Vanemuine") ja oma näitering (Sydney Eesti Seltsi Näitering). Selts annab välja Sydney Eesti Seltsi kuldmärki.
José Patricio Guggiari

José Patricio Guggiari Corniglione (17. märts 1884 Asunción – 30. oktoober 1957 Buenos Aires) oli Paraguay president aastail 1928–1932. Ta sai hariduse õigus- ja sotsiaalteadustes. Aastatel 1908–1910 töötas ta advokaadina. Pärast seda asutas ta liberaalse partei ning 1912. aastal valiti ta kongressi liikmeks. 1920. aastal sai ta siseministriks.
Uurimus

Uurimus (ingl research, study) on teemaga määratud teaduslik uurimistöö; selle tulemuste kirjalik jäädvustus. Tavaliselt avaldatakse uurimuse tulemused kas eraldiseisva teosena või teadusartiklina teadusajakirjas. Teadus- ja arendustegevus Teadus Eesti keele seletav sõnaraamat
Eugenio Calabi

Eugenio Calabi (11. mai 1923 Milano – 25. september 2023) oli itaalia päritolu Ameerika Ühendriikide matemaatik. Ta oli Pennsylvania Ülikooli emeriitprofessor. Tema peamised uurimisvaldkonnad olid diferentsiaalgeomeetria, osatuletistega diferentsiaalvõrrandid ja nende rakendused. Tema uurimistöö nn Calabi hüpoteesi kallal viis Calabi-Yau muutkonna loomiseni (hüpoteesi tõestas 1976. aastal Shing Tung Yau). Calabi lõpetas 1946. aastal Massachusettsi Tehnoloogiainstituudi. 1950. aastal sai ta Princetoni Ülikoolist doktorikraadi. Ta on töötanud professorina Minnesota Ülikoolis ja alates 1967. aastast Pennsylvania Ülikoolis. 2012. aastal valis Ameerika Matemaatikaselts ta fellow'ks. 1991 – Ameerika Matemaatikaseltsi Steele'i auhind Eugenio Calabi. genealogy.math.ndsu.nodak.edu List of Fellows of the American Mathematical Society. ams.org Special Lecture by Eugenio Calabi. Youtube, 24. aprill 2013
Nudo seduto con le mani in grembo

„Rüpes kätega istuv akt“ (itaalia keeles „Nudo seduto con le mani in grembo“) on itaalia kunstniku Amedeo Modigliani õlimaal lõuendil. 1918. aastal valminud teos asub Honolulu Kunstimuuseumi kogudes. Tegemist on ühega Modiglianile kuulsust toonud aktimaalidest. Leone Piccioni (toim.), Modigliani, Rizzoli, 2004.
Higinio Uriarte

Higinio Uriarte y García (11. jaanuar 1843 Asunción – 21. aprill 1909 Asunción) oli Paraguay president aastail 1877–1878. Enne seda oli ta aastatel 1874–1877 asepresident.
Shing Tung Yau

Shing Tung Yau (Qiū Chéngtóng; sündinud 4. aprillil 1949 Guangdongis Hiinas) on Hongkongi ja Ameerika Ühendriikide matemaatik, Fieldsi medali kavaler ja Crafoordi auhinna laureaat. Ta on Harvardi Ülikooli matemaatikaprofessor. Tema peamised uurimisvaldkonnad on diferentsiaalgeomeetria ja topoloogia; erilist tähelepanu on ta osutanud geomeetrilisele analüüsile. Ta tõestas 1976. aastal nn Calabi hüpoteesi (Eugenio Calabi järgi), mida hiljem hakati nimetama Calabi-Yau muutkonnaks (ka Calabi-Yau ruumiks). See teoreem omandas suure tähtsuse mitte ainult puhtas matemaatikas, vaid ka matemaatilises füüsikas; sellest sai stringiteooria lähtealus. Calabi-Yau kompaktifitseerimist kasutades tegi stringiteooriast tõsiseltvõetava pretentendi kõige teooriana. Shing-Tung Yau teine oluline panus matemaatilises füüsikas on positiivse energia teoreemi tõestus üldrelatiivsusteoorias. Aastatel 1966–1969 õppis ta matemaatikat Hongkongi Hiina Ülikoolis. 1971. aastal sai ta California Ülikoolist Berkeleys doktorikraadi. 1974. aastast sai ta Stanfordi Ülikoolis kaasprofessoriks. 1985. aastal andis MacArthuri fond talle MacArthuri stipendiumi. Alates 1988. aastast töötab ta Harvardi Ülikoolis professorina. Ta on Kaasani ülikooli väljaantava Lobatševski medali rahvusvahelise žürii liige. 1982 – Fieldsi medal 1994 – Crafoordi auhind 1997 – National Medal of Science 2010 – Wolfi auhind matemaatikas 1982 – Ameerika Kunstide ja Teaduste Akadeemia 1984 – Academia Sinica 1993 – USA Rahvuslik Teaduste Akadeemia 1994 – Hiina Teaduste Akadeemia 2003 – Venemaa Teaduste Akadeemia 2005 – Academia dei Lincei 2008 – Rahvuslik Teaduste Akadeemia, India 2012 – Ameerika Matemaatikaselts (fellow) Shing-Tung Yau, Steve Nadis. The Shape of Inner Space: String Theory and the Geometry of the Universe's Hidden Dimensions. New York: Basic Books. 2010. ISBN 978-0-465-02023-2 Tema isa Chiou Chenying oli Hongkongis filosoofiaprofessor. 1990. aastal sai Shing Tung Yau USA kodakondsuse. Shing-Tung Yau. groups.dcs.st-and.ac.uk Yau (Shing-Tung Yau). casad.cas.cn Discover Interview: The Math Behind the Physics Behind the Universe. 27.04.2010. discovermagazine.com
Honolulu Kunstimuuseum

Honolulu Kunstimuuseum, endise nimega Honolulu Kunstiakadeemia (inglise keeles Honolulu Academy of Arts), on kunstimuuseum Ameerika Ühendriikides Honolulus (Hawaii osariik). 1922. aastal asutatud muuseum avati ametlikult 1927. aasta 8. aprillil. Ellis, George R., “Statement by George R. Ellis”, Orientations, Dec. 1999, p. 30  Honolulu Kunstimuuseum – pildid, videod ja helifailid Wikimedia Commonsis Koduleht (inglise keeles)
Maia Juhkam

Maia Juhkam (aastani 1972 Maia Koolberg; 8. august 1940 Tallinn – 13. märts 2017) oli eesti keraamik. Ta õppis aastatel 1947–1954 Tallinna 14. 7-klassilises koolis ning lõpetas aastal 1958 Tallinna 20. Keskkooli. Aastatel 1959–1965 õppis ta ERKI-s keraamika erialal, dip­lomitööks oli keraamikas teostatud monumentaalne figuraalne reljeef – Pirita tee Lillepaviljonis. Aastatel 1963–1965 juhendas ta Nõmme Pioneeride Majas kunstiringi. Aastatel 1965–1992 töötas ta Tartu Arsi keraamikaateljees kunstni­kuna, seejuures aastast 1980 peakunstnikuna. 1967–1968 töötas Tartu kunstikoolis kunstiõpetajana. 1967–1971 töötas ta Tartu Ülikooli Kunstikabinetis kunstiõpetajana. 1972–1975 töötas ta Tartu Kunstimuuseumi kunsti kaugõppekursustel kunstiõpetajana. 1992–1996 töötas ta AS Artesi peakunstnikuna, 1996–2003 töötas ta Stuudio Ceramicum juhatajana. 2001–2003 töötas ta Tartu slaavi gümnaasiumis kunstiõpetajana. 2006–2013 töötas ta Tartu Katoliku Hariduskeskuses kunstiõpetajana. Tartu Arsi keraamikaateljees töötades tegi ta unikaalkeraamikat ja tarbenõude näidiseid. Tema 1970.–1980. aastatel valminud vormidel leidub figuraalset dekoori. Tööde peamised teemad olid teater ja muusika. 1990. aastal toimus Tartu Kunstnike Majas tema isikunäitus "Väike kontsert I–VI 1990". Juhkami töid on näidatud Soomes, Norras, Rootsis, Saksamaal jm. Tema töid on eksponeeritud Eesti Tarbekunsti- ja Disainimuuseumis. Juhkam astus 1969. aastal Eesti Kunstnike Liidu ja 1993. aastal Eesti Keraamikute Liidu liikmeks. Aeg-ajalt oli ta ka nende liitude juhatuses. "Akvaarium" (1973, pannoo Narva Eesti Elektrijaamas) "Tulilill" (1979, pannoo Tartu Katseremonditehases) "Natturi võrgud" (1979) "Hortus Musicus" (1987, üheksast reljeefsest seinaplaadist koosnev kompositsioon Tartu laste muusikakoolis) "Märgid I–VIII" (1987) "Vanad laevad I–VI" (1990) "Kontrastid I–IV" (1990) "Tätoveeritud torsod" (1997) Eesti kunsti ja arhitektuuri biograafiline leksikon. Tallinn 1996 Suri keraamik Maia Juhkam Suri keraamik Maia Juhkam
Alexandra Kehayoglou

Alexandra Kehayoglou (sündinud 1982 Buenos Aireses) on Argentina tekstiilikunstnik. Ta on kreeka immigrantide järeltulija, kelle perele kuulub üks Lõuna-Ameerika suuremaid vaibatehaseid El Espartano, mille asutas tema vanaema Elpinka. Kehayoglou lõpetas Buenos Airese ülikooli kunstiosakonna IUNA reklaami ja fotograafia alal 2008. aastal. Pärast ülikooli töötas ta disainerina El Espartanos, kus asus vabal ajal lõngajääkidega katsetama. Alexandra Kehayoglou loomingut mõjutab teda ümbritsev loodus. Ta on üles kasvanud suure aiaga majas ning tunneb end linnas halvasti. Kehayoglou käib palju looduses jalutamas ja jälgib detaile. „Ma elan rohelises mullis. Ma tunnen, et reaktsioonina meie loomuliku maailma järkjärgulisele kadumisele on minu eesmärk kududa rohkem rohelust. “ 2014. aasta Pariis moenädalaks tellis Dries van Noten Kehayogloult taftingvaiba, mis kattis kogu lava. Vaip koosnes neljast osast ning oli kokku 144 m2 suurune. See valmis kolme 10-liikmelise meeskonna tööna 16 päeva jooksul. Vaip kujutab endast abstraktsiooni Argentina maastikust, kus kunstnik elab ja mida ta soovib päästa. Wallpaper 02.02.2015 vaadatud 16.03.2017 New York Times Style Magazine 09.02.2015 vaadatud 16.03.2017 Freunde von Freunden 23.12.2015 vaadatud 16.03.2017 Alexandra Kehayoglou koduleht
Cándido Bareiro

Cándido Bareiro Caballero (27. oktoober 1833 Luque, Keskdepartemang – 4. september 1880 Asunción) oli Paraguay president aastail 1878–1880. Ta suri pärast kaheaastast presidendiametis olekut 46-aastaselt äkilise haiguse tõttu.
La sposa e lo sposo

„Pruut ja peigmees“ (itaalia keeles „La sposa e lo sposo“), tuntud ka kui „Õnnelikud abikaasad“ (prantsuse keeles „Les Epoux Heureux“), on itaalia kunstniku Amedeo Modigliani õlimaal lõuendil. Ajavahemikus 1915–1916 valminud teos asub New Yorgi moodsa kunsti muuseumi kogus. Tegemist on ühega vähestest teostest, millel kunstnik kujutas enam kui ühte inimest. Leone Piccioni (toimetaja), Modigliani, Rizzoli, 2004.